Սառա Սիլվերման

Սառա Քեյթ Սիլվերման (, ), ամերիկացի սթենդափ ժանրի դերասանուհի, կինոյի և հեռուստաատեսության երգիծաբան և բազմաթիվ սկետչերի հեղինակ։ Ինքն իրեն  անվանում է «հրեա կատակերգու»։ Հայտնի է «Մեծ Ս»  մականունով։

Սառա Սիլվերմանը մեկ ժամվա ընթացքում շոշափում է երգիծանքի համար հակասական ամենախոր և արգելված թեմարները՝ ռասիզմ, սեքսիզմ, կրոն և հոլոքոստ։ Նրա երգիծանքը համարում են օրիգինալ և «ակցենտով անեկդոտներից» հեռու։

Վաղ տարիներ 
Ծնվել է Բեդֆորդում, մեծացել է Մանչեստրում՝ Նյու Հեմփշիր նահանգում՝ Բեթ Էննի ու Դոնալդ Սիլվերմանի ՝ լեհ և ռուս ներգաղթյալ հրեաների ընտանիքում։ Բեթ Էննը Ջորջ Մակգովերնի ընտրարշավի շրջանում աշխատել է լուսանկարիչ և հիմնել է «New Thalian Players» թատերախումբը, այն դեպքում, երբ Դոնալդը վերապատրաստվում էր որպես սոցիալական աշխատող նաև Crazy Sophie’s Outlet  հագուստի խանութի սեփականատերն էր։ Սառայի ծնողները բաժանվել և կրկին ամուսնացել են։

Սառա Սիլվերմանը ընտանիքի փոքրն է, ունի երեք քույր՝ կինոսցենարիստ Ջորջի Սփայերը, դերասանուհի Լորա Սիլվերմանը, իսկ եղբայրը՝ Ջենֆրի Մայքլը, մահացել է մանուկ հասակում։ Սառան մեծացել է հրեական ընտանիքում, որը հավատարիմ էր աշխարհիկ հումանիզմին և կրոնական չէր։

Սիլվերմանի առաջին սթենդափ կատակերգական ժանրի ելույթը տեղի է ունեցել Բոստոնում, այդ ժամանակ նա 17 տարեկան էր, իր ելույթը նա անվանել է «սարսափելի»։ Մանչեստրում նա հաճախել, բայց չի ավարտել Նյու Յորքի համալսարանը, որպես սթենդափ կատակերգու ելույթ է ունեցել Գրինվիչ Վիլիջում։

Կարիերա 

Սառա Սիլվերմանը ճանաչում է ձեռք բերել «Շաբաթ երեկոյան ուղիղ եթերում» զրույց-հանդեսի 1993-1994 թվականների եթերաշրջանում։

 Նկարահանվել է HBO-ի  «Միստեր Շոու Բոբի Դավիդի հետ» sketch comedy կատակերգական շոուում 
 1997 թվականին նկարահանվել է «Սայնֆելդ»  հեռուստասերիալում, «Գումար» և «Աստղային ճանապարհ։ Վոյադջեր» ֆանտաստիկական սերիալում։
 2002 թվականին պարբերաբար նկարահանվել է «Greg the Bunny» հեռուստաշոում։
 Նկարահանվել է «Ասա այդպես չէ՞» (), «Ռոքի դպրոց», «Ճանապարհ դեպի զենքը», «Լարում», «Սրտակեր», «Էվոլյուցիա», «Գլուխը կորցնելու միլիոն միջոց», «Սրիկաների դպրոց» (2006) և «Վարձույթ»։
 2005 թվականին հնչյունավորել է «Թոմը գնում է քաղաքապետի մոտ» մուլտսերիալը (էպիզոդ «Pipe Camp»)
 2005 թվականի նոյեմբերի 11-ին թողարկվել է «Սառա Սիլվերման․ Հիսուսը հրաշք է» ֆիլմ-համերգը, որը ուղեկցվում էր լայն և հաջող PR կամպանիայով։
 2007 թվականի փետրվարի 1-ին Comedy Central հեռուստաալիքում սկսվել է թողարկվել Սառա Սիլվերմանի առաջին ամենշաբաթյա «The Sarah Silverman Program» սեփական հեռուստաշոուն։
 2011 թվականին թողարկվել է «Սիրում է/ Չի սիրում» ֆիլմը, որի կանացի գլխավոր դերում խաղում էր Սիլվերմանը։
 «Ես ժպտում եմ ի պատասխան» (2015) ֆիլմում խաղացած դերի համար առաջադրվել է ԱՄՆ-ի կինոդերասանների գիլդիա մրցանակի անվանակարգի՝ լավագույն կանացի դերի համար։

Անձական կյանք 
2002 թվականից 2009 թվականը Սառան հանդիպել է Ջեյմս Քիմելի՝ «Ջեյմս Քիմելը ուղիղ եթերում» ծրագրի հեռուստավարի հետ։ 2010 թվականին որոշ ժամանակ հանդիպել է գրող և պրոդյուսեր Ալեք Սալկինի հետ։ 2011 թվականից մինչև 2014 թվականը հանդիպել է դերասան Քայլ Դանիգանի հետ։ 2014 թվականից հանդիպել է Մայքլ Շինի հետ։ 2018 թվականի թվիթթերում գրառում է արել, որ իրենք բաժանվել են։ Այնուամենայնիվ Սառան ոչ մի անգամ պաշտոնապես ամուսնացած չի եղել։

Իր ամբողջ կյանքի ընթացքում տառապել է դեպրեսիվ խանգարումից, որը իր ժամանակին կախվածություն է առաջացրել ալպրազոլոմ պրեպարատից, որից հետո անցել է սերտրալինով բուժման։ Հոգեկան հիվանդության պատճառով որոշել է երեխաներ չունենալ, քանի որ նրանք կարող էին ժառանգել հիվանդությունը։ Նրա կյանքի խնդիրներից մեկն էր նաև գիշերամիզություն>ը։

Տասը տարեկանից բուսակեր է։ Կրոնական չէ, բայց նշում է իր պատկանելությունը հրեական մշակույթին։

Քաղաքական ակտիվիզմ 

Աջակցել է ԱՄՆ դեմոկրատական կուսակցությանը և իսրայելական ձախ սիոնիստական Մերեց կուսակցությունը։ 2016 թվականի ընտրություններում աջակցել է Բեռնի Սանդերսի թեկնածությանը որպես դեմոկրատների հավակնորդ ԱՄՆ-ի նախագահի պաշտոնում։ 2015 թվականից մասնակցել է նրա կամպանիայում՝ ելույթ ունենալով Սանդերսի կողմնակիցների ցույցերում, իսկ 2016 թվականին դեմոկրատական կուսակցության կոնվենցիայում կոչ է արել նրանց քվեարկել Հիլարի Քլինթոնի օգտին, որը կուսակցության կողմից առաջադրվել էր որպես միակ թեկնածու։ Մայքլ Գրյունվալդը Politico կայքում ներմուծել է Silverman Democrats տերմինը Սանդերսի կողմնակիցներին նշելու համար, որոնք հետևել են Թրամփի դեմ Քլինթոնի օգտին իրենց ձայնը տալու նրա խորհրդին։

Անվանակարգեր և մրցանակներ 
 2004 — անվանակարգ «Teen Choice Awards»-ում «Ռոքի դպրոց» ֆիլմում խաղացած դերի համար։
 2007 — զբաղեցրել է 29-րդ տեղը  «Maxim» ամսագրի «Hot 100 of 2007» ցուցակում։
 2008 — «Էմմի» մրցանակը և երկու անվանակարգ «Էմմի» մրցանակում։
 2009 — «Սառա Սիլվերմանի շոուն»-ի համար «Էմմի» մրցանակի անվանակարգ լավագույն կանացի դեր կատակերգական հետուստասերիալում կատեգորիայում։
 2015 — ԱՄՆ-ի կինոդերասանների գիլդիա մրցանակի անվանակարգ «Ես ժպտում եմ ի պատասխան» ֆիլմի լավագույն կանացի դերի համար։

Ֆիլմագրություն

Ծանոթագրություններ

Արտաքին հղումներ 

 Sarah Silverman questionnaire November 2007
 Sarah Silverman interviewed by Antonella Gambotto-Burke
 Guardian interview
 AV Club article
 Nerve article

Դեկտեմբերի 1 ծնունդներ
1970 ծնունդներ
Ամերիկացի դերասանուհիներ
20-րդ դարի դերասանուհիներ
21-րդ դարի դերասանուհիներ
Ամերիկացի կատակերգուներ
Ամերիկացի կինոռեժիսորներ
Ամերիկացի երգիծաբաններ
Ամերիկացի հեռուստատեսային դերասանուհիներ
Ամերիկացի կինոդերասանուհիներ
21-րդ դարի ամերիկացի դերասանուհիներ
Նյու Յորքի համալսարանի շրջանավարտներ
21-րդ դարի ամերիկացի երգիչներ
21-րդ դարի ամերիկացի կին գրողներ
Կրոնների քննադատներ
Ամերիկացի սցենարիստներ
Բեմական կեղծանուններ
Հրեա դերասանուհիներ
Ամերիկացիներ լեհական սերմամբ
ԼԳԲՏ իրավունքների ակտիվիստներ
Ամերիկացի ֆեմինիստներ
Ամերիկացի երգչուհիներ
Ամերիկացի կին գրողներ
Ամերիկացի կիթառահարներ
Ամերիկացի կոմպոզիտորներ
Ամերիկացի հեռուստապրոդյուսերներ
Ամերիկացի պրոդյուսերներ
Ամերիկացի երաժիշտներ